## איך נייצר טיול חנוכה מאתגר ומצמיח?

**מתודה 1: ייצוג**

נייצר ציר דמיוני על הרצפה כאשר בקצה אחד – "מתערב/ת" ובקצה השני "לא מתערב/ת כלל"

בכל פעם נבקש מצוות ההדרכה להיעמד במקום המתאים ביותר מבחינתו/ה בציר על פי כמה היו מתערבים/ות בסיטואציה במידה והייתה מתרחשת במהלך טיול חנוכה הקרוב.

בכל פעם נבקש לשתף מהקצוות וממרכז הציר בשאיפה להשמיע את מגוון הקולות האפשריים להתמודדות עם סיטואציות שונות.

**סיטואציות:**

* לחני/.ה חסרים בגדים ארוכים.
* הדלקת המדורה של הקבוצה לקחת זמן רב ויש סיכוי שיאכלו מאוד מאוחר.
* חניך/ה לא מוצא/ת מקום לישון כי אין מקום באוהל שהביאו מהבית.
* ריב בין הבנים לבנות בשכבה.
* השכמה בבוקר והתארגנות למסלול.
* הקבוצה לא משתפת פעולה עם העברת פעולה של אחת הוועדות.
* מתפתחת זוגיות חדשה בטיול שאנחנו לא בטוחים/ות שמעצימה את אחד/ת מהם/ן.
* אחד/ת החניכים/ות מתקשה מאוד במסלולים.

**הערה למדריך/ה:** נאפשר לכלל הקולות להישמע בחדר, ניתן להזמין את צוות ההנהגה להביע את דעתו או לשתף בדעה האישית של המדריך/ה. ניתן לשאול האם זה מאתגר או עלול לפגוע? מתי כן תתערב/י או האם יש סיכוי שבפועל לא תתערב/י מסיבה מסוימת?

זמן: 15 דקות

**מתודה 2: הסבר**

**נסביר מתוך המצגת המצורפת על מרחב הנוחות, מרחב הטראומה ומרחב הלמידה.**

**לאחר מכן נסביר על סרגל מאמצים רגשי – של החניכים/ות ושל צוות ההדרכה.**

**(בהערות במצגת מופיעה הרחבה לצורך העברת המצגת)**

הערה למדריך/ה: **ניתן להעביר את ההסבר גם בעל פה ללא שימוש במצגת אך כן חשוב לייצר נראות פיזית (בעזרת לוח מחיק או הדפסה של המעגלים).**

**זמן: 10 דקות | עזרים: מקרן | נספחים: מצגת מלווה**

**מתודה 3: התבוננות + שיתוף**

**נחלק לכל מדריך/ה דף התבוננות על השכבה, נבקש למלא את הדף, נקדיש לצורך זה כ10-15 דקות, ניתן להשמיע מוזיקה במהלך הזמן או לאפשר מרחבי עבודה נוספים לריכוז.**

**לאחר מכן נייצר 2 מעגלים – חיצוני ופנימי כאשר המעגלים פונים האחד לשני.**

**בכל פעם נבקש לשתף בנושא אחד מתוך דף ההתבוננות ונגדיר 2-4 דקות לשיתוף.**

**לאחר כל שיתוף נבקש מהמעגל הפנימי/החיצוני לעבור כיסא אחד לימין/שמאל בהתאמה.**

הנושאים:

* **חששות וציפיות**
* **התנהגות וגבולות**
* **חניכים/ות מאתגרים/ות**
* **אינטראקציות חברתיות בקבוצה**
* **קשר עם שבטים אחרים**
* **יחסי מדריך/ה – קבוצה**
* **החוויה הפיזית**
* **החוויה שלי כמדריך/ה**

הערה למדריך/ה: **נזמין את צוות ההדרכה לשתף במה שעלה בזמן מילוי דף ההתבוננות אך גם לשתף במחשבות או המלצות מתוך ניסיון העבר כחניך/ה או מדריך/ה.**

**נקפיד להקדיש זמן לחלקים השונים מתוך הדף שמתעסקים גם בקבוצה עצמה אך גם בחוויית ההדרכה ויחס המדריך/ה והקבוצה.**

**זמן: 30 דקות | עזרים: עטים | נספחים: דף התבוננות**

**מתודה 4: דיון בשאלה**

**מתוך המצגת נציג את 10 הדגשים ליציאה ממרחב הנוחות בלי ליצור טראומה.**

**נציג את כולם, ונבחר 2-3 דגשים ועליהם נרחיב:** [**להרחבת הקריאה**](https://zofimil-my.sharepoint.com/personal/shiranb_zofim_org_il/_layouts/15/onedrive.aspx?ga=1&id=%2Fpersonal%2Fshiranb%5Fzofim%5Forg%5Fil%2FDocuments%2F%D7%AA%D7%A9%D7%A4%27%27%D7%93%2F%D7%9E%D7%A4%D7%A2%D7%9C%D7%99%20%D7%94%D7%90%D7%92%D7%A3%2F%D7%97%D7%A0%D7%95%D7%9B%D7%94%20%D7%AA%D7%A9%D7%A4%27%27%D7%93%2F%D7%9B%D7%9C%D7%99%D7%9D%20%D7%97%D7%99%D7%A0%D7%95%D7%9B%D7%99%D7%99%D7%9D%20%D7%9C%D7%94%D7%A0%D7%94%D7%92%D7%95%D7%AA%2D%20%D7%97%D7%A0%D7%95%D7%9B%D7%94%20%D7%AA%D7%A9%D7%A4%27%27%D7%93%2F%D7%94%D7%9B%D7%A0%D7%94%20%D7%97%D7%99%D7%A0%D7%95%D7%9B%D7%99%D7%AA%20%D7%9C%D7%97%D7%A0%D7%95%D7%9B%D7%94%20%D7%93%D7%A8%D7%95%D7%9D%202024%2Epdf&parent=%2Fpersonal%2Fshiranb%5Fzofim%5Forg%5Fil%2FDocuments%2F%D7%AA%D7%A9%D7%A4%27%27%D7%93%2F%D7%9E%D7%A4%D7%A2%D7%9C%D7%99%20%D7%94%D7%90%D7%92%D7%A3%2F%D7%97%D7%A0%D7%95%D7%9B%D7%94%20%D7%AA%D7%A9%D7%A4%27%27%D7%93%2F%D7%9B%D7%9C%D7%99%D7%9D%20%D7%97%D7%99%D7%A0%D7%95%D7%9B%D7%99%D7%99%D7%9D%20%D7%9C%D7%94%D7%A0%D7%94%D7%92%D7%95%D7%AA%2D%20%D7%97%D7%A0%D7%95%D7%9B%D7%94%20%D7%AA%D7%A9%D7%A4%27%27%D7%93)

**נחזור למעגל הרחב ונשאל:**

* **מה הפתיע אותך בדף ההתבוננות?**
* **מחשבה אחת שאני לוקח/ת איתי להמשך התהליך?**
* **שאלה פתוחה שנשארתי איתה?**
* **איזו הכנה צריכים/ות החניכים/ות שלנו לקראת הטיול?**
* **איפה נתאים את התהליך לקבוצה שלנו? איפה נערוך תהליך הכנה לסייע לצמצם את הפער?**
* **מה חשוב לי לשים לב אליו בתהליך ההכנה?**
* **במהלך הטיול עצמו – איך אדע שהחניכים/ות במרחב הלמידה ולא מרחב הטראומה?**
* **מה המקום של המדריך/ה בסיוע באתגר ובלמידה?**

**נסכם בטקסט שמופיע במצגת ונזמין לייצר תהליך הכנה וטיול המאתגר את החניכים/ות ומאפשר להם/ן לצמוח ולהתפתח.**

הערה למדריך/ה: **דף ההתבוננות מאפשר לנו להבין את המצב הנוכחי אך הוא דורש המשך עבודה על העמקה ודיוק של תהליך ההכנה, הטיול עצמו ותהליך הסיכום שלו על מנת לשמור על מרחב של למידה וגדילה ומניעה של טראומה וחוויה של "נוחות".**

**נקפיד לעסוק גם בחוויה של המדריכים/ות שלנו לקראת הטיול ולשמור על המרחב הזה גם עבורם/ן בתהליך ובטיול עצמו.**

**זמן: 15 דקות | עזרים: מקרן | נספחים: מצגת**